กฎกระทรวงกฎกระทรวงกำหนดค่าธรรมเนียมการออกใบอนุญาตหนังสือรับรองการแจ้งและการให้บริการในการจัดการสิ่งปฏิกูลหรือมูลฝอยพ.ศ. ๒๕๕๙[๑] อาศัยอำนาจตามความในมาตรา๕ วรรคหนึ่ง แห่งพระราชบัญญัติการสาธารณสุข พ.ศ. ๒๕๓๕ รัฐมนตรีว่าการกระทรวงสาธารณสุขออกกฎกระทรวงไว้ดังต่อไปนี้ข้อ๑ ให้ยกเลิกกฎกระทรวงว่าด้วยอัตราค่าธรรมเนียมการให้บริการเก็บขน และกำจัดสิ่งปฏิกูลหรือมูลฝอย และอัตราค่าธรรมเนียมอื่น ๆ พ.ศ. ๒๕๔๕ข้อ๒ ค่าธรรมเนียมที่ราชการส่วนท้องถิ่นมีอำนาจออกข้อกำหนดของท้องถิ่นตามมาตรา๖๓ ในการกำหนดค่าธรรมเนียมการออกใบอนุญาตตามมาตรา ๑๙ มาตรา ๓๓ มาตรา ๓๔ มาตรา ๓๘ และมาตรา๔๑ วรรคสอง ต้องไม่เกินอัตราค่าธรรมเนียม ดังต่อไปนี้(๑)ใบอนุญาตดำเนินกิจการตามมาตรา ๑๙โดยทำเป็นธุรกิจหรือได้รับประโยชน์ตอบแทนด้วยการคิดค่าบริการ(ก) รับทำการเก็บและขนสิ่งปฏิกูลหรือมูลฝอยทั่วไป ฉบับละ ๕,๐๐๐ บาท(ข)รับทำการกำจัดสิ่งปฏิกูลหรือมูลฝอยทั่วไป ฉบับละ ๗,๕๐๐ บาท(ค) รับทำการเก็บและขนมูลฝอยติดเชื้อ ฉบับละ ๑๐,๐๐๐ บาท(ง)รับทำการกำจัดมูลฝอยติดเชื้อ ฉบับละ ๑๕,๐๐๐ บาท(๒)ใบอนุญาตดำเนินกิจการที่เป็นอันตรายต่อสุขภาพตามประเภทที่มีข้อกำหนดของท้องถิ่นกำหนดให้เป็นกิจการที่ต้องมีการควบคุมภายในท้องถิ่นตามมาตรา ๓๒ (๑)ในลักษณะที่เป็นการค้าตามมาตรา ๓๓ ฉบับละ ๑๕,๐๐๐ บาท(๓)ใบอนุญาตจัดตั้งตลาดตามมาตรา ๓๔(ก)ใบอนุญาตจัดตั้งตลาดในอาคารหรือพื้นที่ที่มีจำนวนแผงค้าในตลาดไม่เกินหนึ่งร้อยแผง ฉบับละ ๕,๐๐๐ บาท(ข)ใบอนุญาตจัดตั้งตลาดในอาคารหรือพื้นที่ที่มีจำนวนแผงค้าในตลาดเกินกว่าหนึ่งร้อยแผง ฉบับละ ๑๐,๐๐๐ บาท(๔)ใบอนุญาตจัดตั้งสถานที่จำหน่ายอาหารหรือสถานที่สะสมอาหารในอาคารหรือพื้นที่ที่มีพื้นที่เกินสองร้อยตารางเมตรและมิใช่เป็นการขายของในตลาดตามมาตรา ๓๘ ฉบับละ ๔,๕๐๐ บาท(๕)ใบอนุญาตจำหน่ายสินค้าในที่หรือทางสาธารณะตามมาตรา ๔๑ วรรคสอง(ก)จำหน่ายโดยลักษณะวิธีการจัดวางสินค้าในที่หนึ่งที่ใดเป็นปกติ ฉบับละ ๗๕๐บาท(ข)จำหน่ายโดยลักษณะการเร่ขาย ฉบับละ ๑๐๐บาทข้อ ๓ ค่าธรรมเนียมที่ราชการส่วนท้องถิ่นมีอำนาจออกข้อกำหนดของท้องถิ่นตามมาตรา๖๓ ในการกำหนดค่าธรรมเนียมการออกหนังสือรับรองการแจ้งตามมาตรา ๔๘ต้องไม่เกินอัตราค่าธรรมเนียม ดังต่อไปนี้หนังสือรับรองการแจ้งการจัดตั้งสถานที่จำหน่ายอาหารหรือสถานที่สะสมอาหารในอาคารหรือพื้นที่ใดซึ่งมีพื้นที่ไม่เกินสองร้อยตารางเมตรและมิใช่เป็นการขายของในตลาดตามมาตรา ๓๘ ฉบับละ ๑,๕๐๐ บาทข้อ ๔ ค่าธรรมเนียมที่ราชการส่วนท้องถิ่นมีอำนาจออกข้อกำหนดของท้องถิ่นตามมาตรา๒๐ (๔) ในการกำหนดค่าธรรมเนียมการให้บริการของราชการส่วนท้องถิ่นหรือบุคคลอื่นที่ราชการส่วนท้องถิ่นมอบให้ดำเนินการแทน ในการเก็บ ขนหรือกำจัดสิ่งปฏิกูลหรือมูลฝอย ต้องไม่เกินอัตราค่าธรรมเนียม ดังต่อไปนี้(๑) ค่าเก็บและขนสิ่งปฏิกูลครั้งหนึ่ง ๆคิดในอัตรา ลูกบาศก์เมตรละ ๕๐๐บาท(เศษไม่เกินครึ่งลูกบาศก์เมตรให้คิดเท่ากับครึ่งลูกบาศก์เมตรเศษเกินครึ่งลูกบาศก์เมตรให้คิดเท่ากับ ๑ลูกบาศก์เมตร)(๒)ค่าเก็บและขนมูลฝอยทั่วไป(ก)ค่าเก็บและขนมูลฝอยทั่วไป เป็นรายเดือน๑)กรณีที่มีปริมาณวันหนึ่งไม่เกิน ๒๐ ลิตร เดือนละ ๖๕ บาท๒)กรณีที่มีปริมาณวันหนึ่งเกิน ๒๐ ลิตรแต่ไม่เกิน ๕๐๐ ลิตรให้คิดเป็นหน่วยทุก ๆ ๒๐ ลิตรในอัตราต่อหน่วย หน่วยละ ๖๕บาท(เศษไม่เกิน ๑๐ ลิตรให้คิดเป็นครึ่งหน่วยเศษเกิน ๑๐ ลิตรให้คิดเป็นหนึ่งหน่วย)๓)กรณีที่มีปริมาณวันหนึ่งเกิน ๕๐๐ ลิตรแต่ไม่เกิน ๑ ลูกบาศก์เมตร เดือนละ ๓,๒๕๐ บาท๔)กรณีที่มีปริมาณวันหนึ่งเกิน ๑ ลูกบาศก์เมตรให้คิดเป็นหน่วย ทุก ๆ ๑ลูกบาศก์เมตรในอัตราต่อหน่วย หน่วยละ ๓,๒๕๐ บาท(เศษไม่เกินครึ่งลูกบาศก์เมตรให้คิดเป็นครึ่งหน่วยเศษเกินครึ่งลูกบาศก์เมตรให้คิดเป็นหนึ่งหน่วย)(ข)ค่าเก็บและขนมูลฝอยทั่วไป เป็นครั้งคราว๑) กรณีที่มีปริมาณไม่เกิน๕๐๐ ลิตร ครั้งละ ๑๒๕ บาท๒) กรณีที่มีปริมาณเกิน ๕๐๐ลิตรแต่ไม่เกิน ๑ ลูกบาศก์เมตร ครั้งละ ๒๔๕ บาท๓) กรณีที่มีปริมาณเกิน ๑ลูกบาศก์เมตรให้คิดเป็นหน่วย ทุก ๆ ๑ลูกบาศก์เมตรในอัตราต่อหน่วย หน่วยละ ๒๔๕ บาท(เศษไม่เกินครึ่งลูกบาศก์เมตรให้คิดเป็นครึ่งหน่วยเศษเกินครึ่งลูกบาศก์เมตรให้คิดเป็นหนึ่งหน่วย)(๓)ค่าเก็บและขนมูลฝอยติดเชื้อ(ก)ค่าเก็บและขนมูลฝอยติดเชื้อ เป็นรายเดือน๑)กรณีที่มีปริมาณวันหนึ่งไม่เกิน ๑๓ ลิตรหรือน้ำหนักไม่เกิน ๒กิโลกรัม เดือนละ ๕๐๐บาท๒)กรณีที่มีปริมาณวันหนึ่งเกิน ๑๓ ลิตรหรือน้ำหนักเกิน ๒ กิโลกรัมให้คิดเป็นหน่วยทุก ๆ ๑๓ ลิตร หรือทุก ๆ ๒กิโลกรัมในอัตราต่อหน่วย หน่วยละ ๕๐๐บาท(เศษไม่เกิน ๖.๕ ลิตรหรือไม่เกิน ๑ กิโลกรัมให้คิดเป็นครึ่งหน่วยเศษเกิน ๖.๕ ลิตรหรือเกิน ๑ กิโลกรัมให้คิดเป็นหนึ่งหน่วย)(ข)ค่าเก็บและขนมูลฝอยติดเชื้อ เป็นครั้งคราวค่าเก็บและขนมูลฝอยติดเชื้อให้เก็บค่าธรรมเนียมเป็น ๒รายการ๑) ค่าบริการ ครั้งละ ๕,๐๐๐ บาท(โดยให้กำหนดอัตราตามระยะทางที่เก็บขน)๒) ค่าเก็บและขนก) กรณีที่มีปริมาณไม่เกิน๑๐๐ ลิตรหรือน้ำหนักไม่เกิน ๑๕กิโลกรัม ครั้งละ ๑๓๐บาทข) กรณีที่มีปริมาณเกิน ๑๐๐ลิตรหรือน้ำหนักเกิน ๑๕กิโลกรัมให้คิดเป็นหน่วย ทุก ๆ ๑๐๐ลิตรหรือทุก ๆ ๑๕ กิโลกรัมในอัตราต่อหน่วย หน่วยละ ๑๓๐บาท(เศษไม่เกิน ๕๐ ลิตรหรือไม่เกิน ๗.๕ กิโลกรัมให้คิดเป็นครึ่งหน่วยเศษเกิน ๕๐ ลิตรหรือเกิน ๗.๕ กิโลกรัมให้คิดเป็นหนึ่งหน่วย)(๔) ค่ากำจัดสิ่งปฏิกูลครั้งหนึ่ง ๆคิดในอัตรา ลูกบาศก์เมตรละ ๖๐๐บาท(เศษไม่เกินครึ่งลูกบาศก์เมตรให้คิดเท่ากับครึ่งลูกบาศก์เมตรเศษเกินครึ่งลูกบาศก์เมตรให้คิดเท่ากับ ๑ ลูกบาศก์เมตร)(๕) ค่ากำจัดมูลฝอยทั่วไป(ก) ค่ากำจัดมูลฝอยทั่วไปเป็นรายเดือน๑) กรณีที่มีปริมาณวันหนึ่งไม่เกิน๒๐ ลิตร เดือนละ ๑๕๕บาท๒)กรณีที่มีปริมาณวันหนึ่งเกิน ๒๐ ลิตรแต่ไม่เกิน ๕๐๐ ลิตรให้คิดเป็นหน่วยทุก ๆ ๒๐ ลิตรในอัตราต่อหน่วย หน่วยละ ๑๕๕บาท(เศษไม่เกิน ๑๐ ลิตรให้คิดเป็นครึ่งหน่วยเศษเกิน ๑๐ ลิตรให้คิดเป็นหนึ่งหน่วย)๓) กรณีที่มีปริมาณวันหนึ่งเกิน๕๐๐ ลิตรแต่ไม่เกิน ๑ ลูกบาศก์เมตร เดือนละ ๘,๐๐๐ บาท๔)กรณีที่มีปริมาณวันหนึ่งเกิน ๑ ลูกบาศก์เมตรให้คิดเป็นหน่วย ทุก ๆ ๑ลูกบาศก์เมตรในอัตราต่อหน่วย หน่วยละ ๘,๐๐๐ บาท(เศษไม่เกินครึ่งลูกบาศก์เมตรให้คิดเป็นครึ่งหน่วยเศษเกินครึ่งลูกบาศก์เมตรให้คิดเป็นหนึ่งหน่วย)(ข) ค่ากำจัดมูลฝอยทั่วไปเป็นครั้งคราว๑) กรณีที่มีปริมาณไม่เกิน๕๐๐ ลิตร หน่วยละ ๑๓๐บาท๒) กรณีที่มีปริมาณเกิน ๕๐๐ลิตรแต่ไม่เกิน ๑ ลูกบาศก์เมตร หน่วยละ ๒๕๐บาท๓) กรณีที่มีปริมาณเกิน ๑ลูกบาศก์เมตรให้คิดเป็นหน่วย ทุก ๆ ๑ลูกบาศก์เมตรในอัตราต่อหน่วย หน่วยละ ๒๕๐บาท(เศษไม่เกินครึ่งลูกบาศก์เมตรให้คิดเป็นครึ่งหน่วยเศษเกินครึ่งลูกบาศก์เมตรให้คิดเป็นหนึ่งหน่วย)(ค) ค่ากำจัดมูลฝอยทั่วไปกรณีสถานที่พักนักท่องเที่ยวให้คิดเพิ่มในอัตรา๒ บาทต่อคนต่อวัน(๖) ค่ากำจัดมูลฝอยติดเชื้อ(ก)ค่ากำจัดมูลฝอยติดเชื้อเป็นรายเดือน๑)กรณีที่มีปริมาณวันหนึ่งไม่เกิน ๑๓ ลิตรหรือน้ำหนักไม่เกิน ๒กิโลกรัม เดือนละ ๑,๕๐๐ บาท๒)กรณีที่มีปริมาณวันหนึ่งเกิน ๑๓ ลิตรหรือน้ำหนักเกิน ๒ กิโลกรัมให้คิดเป็นหน่วยทุก ๆ ๑๓ ลิตร หรือทุก ๆ ๒กิโลกรัมในอัตราต่อหน่วย หน่วยละ ๑,๕๐๐ บาท(เศษไม่เกิน ๖.๕ ลิตรหรือไม่เกิน ๑ กิโลกรัมให้คิดเป็นครึ่งหน่วยเศษเกิน ๖.๕ ลิตรหรือเกิน ๑ กิโลกรัมให้คิดเป็นหนึ่งหน่วย)(ข) ค่ากำจัดมูลฝอยติดเชื้อเป็นครั้งคราวกรณีที่มีปริมาณไม่เกิน ๖.๕ลิตรหรือน้ำหนักไม่เกิน ๑กิโลกรัม ให้คิดเป็นหน่วยทุก ๆ ๖.๕ ลิตร หรือทุก ๆ ๑กิโลกรัมในอัตราต่อหน่วย หน่วยละ ๒๕บาท(เศษไม่เกิน ๓.๒๕ ลิตรหรือไม่เกินครึ่งกิโลกรัมให้คิดเป็นครึ่งหน่วยเศษเกิน ๓.๒๕ ลิตรหรือเกินครึ่งกิโลกรัมให้คิดเป็นหนึ่งหน่วย)ข้อ๕ ให้ข้อกำหนดของท้องถิ่นที่ราชการส่วนท้องถิ่นกำหนดอัตราค่าธรรมเนียมตามมาตรา๒๐ (๔) หรือกำหนดค่าธรรมเนียมตามมาตรา ๖๓ที่ยังมีผลใช้บังคับอยู่ในวันก่อนวันที่กฎกระทรวงนี้ใช้บังคับให้ใช้บังคับได้ต่อไปเท่าที่ไม่ขัดหรือแย้งกับกฎกระทรวงนี้ จนกว่าจะมีข้อกำหนดของท้องถิ่นที่ราชการส่วนท้องถิ่นกำหนดอัตราค่าธรรมเนียมตามมาตรา๒๐ (๔) หรือกำหนดค่าธรรมเนียมตามมาตรา ๖๓เพื่อดำเนินการให้เป็นไปตามกฎกระทรวงนี้ใช้บังคับ แล้วแต่กรณีให้ไว้ ณ วันที่ ๙กันยายน พ.ศ. ๒๕๕๙ปิยะสกล สกลสัตยาทรรัฐมนตรีว่าการกระทรวงสาธารณสุขหมายเหตุ :-เหตุผลในการประกาศใช้กฎกระทรวงฉบับนี้ คือโดยที่การกำหนดอัตราค่าธรรมเนียมการให้บริการเก็บ ขน และกำจัดสิ่งปฏิกูลหรือมูลฝอยและอัตราค่าธรรมเนียมใบอนุญาตและหนังสือรับรองการแจ้งตามพระราชบัญญัติการสาธารณสุขพ.ศ. ๒๕๓๕ ซึ่งกำหนดไว้ในกฎกระทรวงว่าด้วยอัตราค่าธรรมเนียมการให้บริการเก็บขน และกำจัดสิ่งปฏิกูลหรือมูลฝอย และอัตราค่าธรรมเนียมอื่น ๆ พ.ศ. ๒๕๔๕ได้ใช้บังคับมาเป็นเวลานานประกอบกับในปัจจุบันราชการส่วนท้องถิ่นมีภาระค่าใช้จ่ายในการดำเนินการเกี่ยวกับสิ่งปฏิกูลและมูลฝอยเป็นจำนวนมากสมควรปรับปรุงค่าธรรมเนียมในเรื่องต่าง ๆให้เหมาะสมกับสภาพการณ์ทางเศรษฐกิจและภาระค่าใช้จ่ายในการดำเนินการดังกล่าวและโดยที่มาตรา ๒๐ (๔) และมาตรา ๖๓ แห่งพระราชบัญญัติดังกล่าวบัญญัติให้ราชการส่วนท้องถิ่นมีอำนาจออกข้อกำหนดของท้องถิ่นกำหนดค่าธรรมเนียมตามหลักเกณฑ์วิธีการ เงื่อนไข และไม่เกินอัตราที่กำหนดในกฎกระทรวง จึงจำเป็นต้องออกกฎกระทรวงนี้วริญา/ปริยานุช/จัดทำ๑๔ ตุลาคม ๒๕๕๙วิชพงษ์/ตรวจ๑๙ ตุลาคม ๒๕๕๙[๑] ราชกิจจานุเบกษาเล่ม ๑๓๓/ตอนที่ ๘๖ ก/หน้า ๒๖/๓๐ กันยายน ๒๕๕๙